**Програма за професионалисти**

**Първи ден**

9.30 Добре дошли!

Запознаване, игра за имената, представяне на целите на курса, взаимни очаквания и график на работата; ангажимент за изработване на личен план за действие

**Дефиниции:** мозъчна атака и дискусии за уточняване на понятията: „сексуална експлоатация“; „склоняване към сексуална експлоатация“; уязвимост на хора с увреждания и на хора от ромска общност към сексуална експлоатация; институционални политики за подкрепа на уязвими групи в обществото.

**Саморефлексия на участниците:** лична уязвимост; слаби и силни страни на младите хора, с които работя; постижения и проблеми на институцията, където работя

10.45 Почивка

11.15 **Игра**: „Кого ще взема на самотен остров?“

**Упражнение**: Истина и неистина за добрите връзки

Подреждане на карти със ситуации, илюстриращи добри и недобри връзки/взаимоотношения

**Групова дискусия:**

1. Хората, които обичам, и на които имам най-голямо доверие

2. Добри и лоши взаимоотношения, включително взаимоотношения мъже-жени.

3. Как да се говори на младите хора със специални образователни потребности (включително роми) за любовта и опасностите от въвличане в сексуална експлоатация.

**Мини-лекция:** Пръстенът на безопасността (1995г., Дейв Хингсбургер, Канада). Изграждане на умения в шест ключови области: сексуално образование; лично пространство; права; доверително общуване; самочувствие/увереност; умението да казваш „Не!“.

13.00 Обяд

14.00 **Дискусия**: Какво можем да направим за развитието на уменията на младите хора със специални образователни потребности (включително роми) в областите, посочени в „Пръстена на безопасността“

**Представяне** на Лексикон с идеи за работа в училище и в институции с млади хора със СОП, включително роми.

Представяне на видео-ресурси, разработени по проекта НОРЕ

15.30 Почивка

16.00 **Представяне на видео ресурси, разработени по проекта НОРЕ (продължение)**: тестове, подготвени по проекта; игра „Стани богат“; проблемни ситуации, драматизирани от участници в проекта; разговори с пиър-ментори; клипчета от Интернет, илюстриращи опасността от въвличане в сексуална експлоатация и др.

16.45 Обобщение на деня. Указания за попълване на индивидуалните планове за действие. Получаване на обратна информация от обучението.

17.00. Край на първи ден от обучението

**Втори ден**

9.30 Начало на обучението

**Преглед на основни моменти** в индивидуалните планове за действие.

В планирането на какви дейности се затрудняват участниците?

Какви фактори биха им попречили да изпълнят намеренията си? Как биха могли взаимно да се подкрепят? Споделяне на идеи за намиране на времеви ресурси за работа по темата с младите хора. Кои от предоставените ресурси, разработени по проекта, биха били удачни за работа с техните ученици? Кои видео-ресурси биха използвали при запознаване на младите хора с проблемите на сексуалната експлоатация?

**Дискусия:** Кибер-тормозът. Как младите хора със специални образователни потребности могат безопасно да присъстват в Интернет-пространството.

Най-често срещаните предизвикателства в мрежата. Сигурно използване на приложения като фейсбук, инстаграм, вайбър и др.

Споделяне на опит от участниците в обучението за опасности в Интернет, с които са се срещали техни ученици. Възможности за реакция на младите хора и техните учители. Национални и местни организации, които поддържат интернет връзки за докладване на кибер-тормоз и други форми на агресивно поведение и заплахи в Интернет (включително склоняване към проституция, трафик, сексуална експлоатация).

10.45 Почивка

11.15 **Работа по двойки**: Какви теми за разговори с моите ученици по шестте области от Пръстена на сигурността бих предложил. В коя област се чувствам най-много и най-малко компетентен? Определяне на предполагаеми затруднения в работата с учениците. Как да направя по-достъпно съдържанието на обучението с оглед на особеностите на моите ученици?

**Обобщение в голямата група.** Дискусия за общи проблеми, отнасящи се уменията на младите хора със СОП/от ромска общност в областта на сексуалното образование, доверителното общуване, асертивността и др. области.

От развитието на какви умения се нуждаят самите професионалисти, за да изграждат защити у младите хора със СОП/ от ромска общност срещу въвличане в сексуална експлоатация.

13.00 Обяд

14.00 **Саморефлексия**: заявяване на нужди и потребности за бъдещи обучения на участниците в курса за повишаване на компетентността им като учители и социални работници по представената проблематика.

**Представяне** на литературни източници и ресурси за самообучение и повишаване на собствената ефективност.

Предоставяне на време за допълване и корекция на екшън плановете. Планиране на бъдеща среща за докладване на резултатите от предстоящата дейност с младите хора със СОП/роми.

Заключително обобщение и преглед на предварителните очаквания от курса на обучение. Какво беше полезно? Какво можеше да се направи по-добре?

15.30. Край на обучението